CELEX: 32016D0418
Language: fi
Date: 2016-03-18 00:00:00
Title: Komission täytäntöönpanopäätös (EU) 2016/418, annettu 18 päivänä maaliskuuta 2016, täytäntöönpanoasetuksen (EU) N:o 391/2013 17 artiklan noudattamisesta maksuvyöhykkeiden yksikköhinnoissa vuonna 2016 (tiedoksiannettu numerolla C(2016) 1583) (ETA:n kannalta merkityksellinen teksti)

22.3.2016   
               
               
                  FI
               
               
                  Euroopan unionin virallinen lehti
               
               
                  L 75/57
               
            KOMISSION TÄYTÄNTÖÖNPANOPÄÄTÖS (EU) 2016/418,
      annettu 18 päivänä maaliskuuta 2016,
      täytäntöönpanoasetuksen (EU) N:o 391/2013 17 artiklan noudattamisesta maksuvyöhykkeiden yksikköhinnoissa vuonna 2016
      
         
            (tiedoksiannettu numerolla C(2016) 1583)
         
      
      (Ainoastaan bulgarian-, tšekin-, tanskan-, viron-, englannin-, saksan-, kreikan-, italian-, portugalin-, slovakin-, ruotsin-, espanjan-, kroaatin-, latvian-, liettuan-, unkarin-, maltan-, puolan-, romanian-, sloveenin- ja suomenkieliset tekstit ovat todistusvoimaisia)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa (palveluntarjonta-asetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (1) ja erityisesti sen 16 artiklan 1 kohdan, sekä
      ottaa huomioon lennonvarmistuspalvelujen yhteisestä maksujärjestelmästä 3 päivänä toukokuuta 2013 annetun komission täytäntöönpanoasetuksen (EU) N:o 391/2013 (2) ja erityisesti sen 17 artiklan 1 kohdan d alakohdan,
      sekä katsoo seuraavaa:
      
                  (1)
               
               
                  Täytäntöönpanoasetuksessa (EU) N:o 391/2013 säädetään lennonvarmistuspalvelujen yhteisestä maksujärjestelmästä. Yhteinen maksujärjestelmä on olennainen ehto, jos halutaan saavuttaa suorituskyvyn kehittämisjärjestelmälle Euroopan parlamentin ja neuvoston asetuksen (EY) N:o 549/2004 (3) 11 artiklassa ja komission täytäntöönpanoasetuksessa (EU) N:o 390/2013 (4) asetetut tavoitteet.
               
            
                  (2)
               
               
                  Komission täytäntöönpanopäätöksessä 2014/132/EU (5) asetetaan unionin laajuiset suorituskykytavoitteet, joihin sisältyy lennonaikaisten lennonvarmistuspalvelujen kustannustehokkuustavoite ilmaistuna kyseisten palvelujen tarjoamiseen liittyvinä määritettyinä yksikkökustannuksina, toiselle viitejaksolle, joka kattaa vuodet 2015–2019.
               
            
                  (3)
               
               
                  Täytäntöönpanoasetuksen (EU) N:o 391/2013 17 artiklan 1 kohdan b ja c alakohdassa säädetään, että komissio arvioi jäsenvaltioiden komissiolle toimittamat vuoden 2016 maksuvyöhykkeiden yksikköhinnat 1 päivään kesäkuuta 2015 mennessä mainitun asetuksen 9 artiklan 1 ja 2 kohdan vaatimuksia noudattaen. Arvioinnissa tarkistetaan, että kyseiset yksikköhinnat noudattavat täytäntöönpanoasetuksia (EU) N:o 390/2013 ja (EU) N:o 391/2013.
               
            
                  (4)
               
               
                  Komissio on suorittanut yksikköhintojen arvioinnin käyttäen jäsenvaltioiden 1 päivään kesäkuuta 2015 mennessä toimittamaa dataa ja muita tietoja sekä kansallisten valvontaviranomaisten raportteja kustannustenjakomekanismista vapautettujen kustannuserien arvioinnista. Apunaan sillä oli Eurocontrolin suorituskyvyn tarkastusyksikkö ja lentoreittimaksujen keskustoimisto. Komission suorittamassa arvioinnissa otettiin huomioon myös annetut selitykset ja korjaukset, jotka oli tehty ennen 24 ja 25 päivänä kesäkuuta 2015 täytäntöönpanoasetuksen (EU) N:o 391/2013 9 artiklan 1 kohdan mukaisesti lennonaikaisten palvelujen vuoden 2016 yksikköhinnoista järjestettyä kuulemiskokousta, sekä korjaukset, jotka jäsenvaltiot tekivät yksikköhintoihin ollessaan myöhemmin yhteydessä komissioon.
               
            
                  (5)
               
               
                  Tämän arvioinnin perusteella komissio on todennut täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti, että Itävallan, Bulgarian, Kroatian, Kyproksen, Tšekin, Tanskan, Viron, Suomen, Kreikan, Unkarin, Irlannin, Italian, Latvian, Liettuan, Maltan, Puolan, Portugalin, Romanian, Slovakian, Slovenian, Espanjan, Ruotsin ja Yhdistyneen kuningaskunnan komissiolle toimittamat vuoden 2016 maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaisia.
               
            
                  (6)
               
               
                  Tämä toteamus olisi täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti ilmoitettava asianomaisille jäsenvaltioille,
               
            ON HYVÄKSYNYT TÄMÄN PÄÄTÖKSEN:
      1 artikla
      Liitteessä olevat vuoden 2016 maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
      2 artikla
      Tämä päätös on osoitettu Itävallan tasavallalle, Bulgarian tasavallalle, Tšekin tasavallalle, Tanskan kuningaskunnalle, Viron tasavallalle, Suomen tasavallalle, Irlannille, Italian tasavallalle, Helleenien tasavallalle, Espanjan kuningaskunnalle, Kroatian tasavallalle, Kyproksen tasavallalle, Latvian tasavallalle, Liettuan tasavallalle, Unkarille, Maltan tasavallalle, Puolan tasavallalle, Portugalin tasavallalle, Romanialle, Slovakian tasavallalle, Slovenian tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
      
         Tehty Brysselissä 18 päivänä maaliskuuta 2016.
         
            
               Komission puolesta
            
            Violeta BULC
            
               Komission jäsen
            
         
      
      
         (1)  EUVL L 96, 31.3.2004, s. 10.
      
         (2)  EUVL L 128, 9.5.2013, s. 31.
      
         (3)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 96, 31.3.2004, s. 1).
      
         (4)  Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
      
         (5)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).
      
         LIITE
         
                      
                  
                  
                     Maksuvyöhyke
                  
                  
                     Ilmoitetut lentoreittien yksikköhinnat vuonna 2016 kansallisessa valuutassa (*) (ISO-koodi)
                  
               
                     1
                  
                  
                     Itävalta
                  
                  
                     73,63
                  
               
                     2
                  
                  
                     Bulgaria
                  
                  
                     44,16
                  
               
                     3
                  
                  
                     Kroatia
                  
                  
                     359,09
                  
               
                     4
                  
                  
                     Kypros
                  
                  
                     33,57
                  
               
                     5
                  
                  
                     Tšekki
                  
                  
                     1 160,75 
                  
               
                     6
                  
                  
                     Tanska
                  
                  
                     460,05
                  
               
                     7
                  
                  
                     Viro
                  
                  
                     30,69
                  
               
                     8
                  
                  
                     Suomi
                  
                  
                     56,23
                  
               
                     9
                  
                  
                     Kreikka
                  
                  
                     36,02
                  
               
                     10
                  
                  
                     Unkari
                  
                  
                     10 872,57 
                  
               
                     11
                  
                  
                     Italia
                  
                  
                     80,08
                  
               
                     12
                  
                  
                     Irlanti
                  
                  
                     29,67
                  
               
                     13
                  
                  
                     Latvia
                  
                  
                     27,31
                  
               
                     14
                  
                  
                     Liettua
                  
                  
                     44,90
                  
               
                     15
                  
                  
                     Malta
                  
                  
                     25,79
                  
               
                     16
                  
                  
                     Puola
                  
                  
                     145,47
                  
               
                     17
                  
                  
                     Portugali
                  
                  
                     39,90
                  
               
                     18
                  
                  
                     Romania
                  
                  
                     162,62
                  
               
                     19
                  
                  
                     Slovakia
                  
                  
                     52,54
                  
               
                     20
                  
                  
                     Slovenia
                  
                  
                     65,38
                  
               
                     21
                  
                  
                     Espanja – Kanariansaaret
                  
                  
                     58,36
                  
               
                     22
                  
                  
                     Manner-Espanja
                  
                  
                     71,69
                  
               
                     23
                  
                  
                     Ruotsi
                  
                  
                     579,36
                  
               
                     24
                  
                  
                     Yhdistynyt kuningaskunta
                  
                  
                     72,89
                  
               
            (*)  Nämä yksikköhinnat eivät sisällä täytäntöönpanoasetuksen (EU) N:o 391/2013 18 artiklan 1 kohdassa tarkoitettua hallinnollista yksikköhintaa, jota sovelletaan Eurocontrolin navigaatiomaksuja koskevan monenvälisen sopimuksen sopimuspuolina oleviin valtioihin.